
Бүген Татарстан Республикасы Президенты Рөстәм Миңнеханов Сеулда ( Корея Республикасы) Lotte World күңел ачу паркында булды һәм 123 катлы Lotte World Tower иң биек бинасын карады.

Искәртәбез, Татарстан Республикасы Президенты Рөстәм Миңнеханов ике көнлек (2016 елның 19-20 июне) эш сәфәре белән Сеулда.

Татарстан Республикасы Президенты һәм Татарстан делегациясе әгъзалары өчен күңел ачу паркын тәкъдир итү уздырылды.

Бүген Россия Федерациясендә чит илләр инвесторлары өчен бик яхшы шартлар тудырылган. Татарстан Республикасында без Көньяк Корея компанияләренә бизнес алып бару өчен иң уңайлы шартлар тәкъдим итәбез һәм Корея инвестицияләре якланачак дигән гарантия бирәбез. Бүген бу хакта Татарстан Республикасы Президенты Рөстәм Миңнеханов Демократик партия Рәисе Минчжу, Корея Республикасы Миили собраниесе депутаты Ким Мин Сок белән очрашуда хәбәр итте.

Очрашуда шулай ук Россия Федерациясенең Корея Республикасындагы Гадәттән тыш һәм Тулы вәкаләтле Илчесе Александр Тимонин, башка рәсми затлар катнашты.

Искәртәбез, Татарстан Республикасы Президенты Рөстәм Миңнеханов ике көнлек (2016 елның 19-20 июне) эш сәфәре белән Сеулда.

Татарстан Республикасы Президентын озата йөрүче делегация составында Татарстан Республикасы Премьер-министры урынбасары – Татарстан Республикасы сәнәгать һәм сәүдә министры Альберт Кәримов, Татарстан Республикасы вице-премьеры – Татарстан Республикасы мәгълүматлаштыру һәм элемтә министры Роман Шәйхетдинов, Татарстан Республикасы Премье-министры урынбасары – мәгариф һәм фән министры Энгель Фәттахов, Татарстан Республикасы Президентының халыкара мәсьәләләр буенча киңәшчесе Радик Гыйматдинов, Татарстан Республикасы Президенты ярдәмчесе Наталья Фишман, Татарстан Республикасы Инвестицион үсеш агентлыгы җитәкчесе Талия Миңнуллина, Туризм буенча Татарстан Республикасы Дәүләт комитеты рәисе Сергей Иванов һәм башкалар.

Бүген Татарстан Республикасы Президенты Рөстәм Миңнеханов Сеулга (Корея Республикасы) эш сәфәре белән килде. Татарстан Республикасы Президенты визиты ике көнгә сузылачак (2016 елның 19-20 июне).

Бүген Татарстан Республикасы Президентының эш программасында Lotte Group компаниясе тәкъдир итүе, Lotte World күңел ачу паркын һәм 123 катлы Lotte World Tower иң биек йортын карау, Пангё (инновацион технологияләр) техно-үзәнендә булу, I-KAIST (белем бирү һәм бизнес өчен югары технологик эшләнмәләр) күргәзмә залакомпаниясен һәм Чхонгечхон елгасы яр буйларын карау планлаштырылган.

Бүген Казан шәһәренең Үзәк стадиондагы җиңел атлетика манежында Татарстан Республикасы Дәүләт һәм муниципаль хезмәткәрләре спартакиадасы кысаларында җиңел атлетика буенча ярышлар узды.

Татарстан Президенты Рөстәм Миңнеханов республикада эшмәкәрлекне үстерү өчен җаваплы чиновниклардан имтихан алырга тәкъдим итте. Бу хакта ТР Хөкүмәте йортында видеоконференция режимында узган киңәшмәдә белдерелде.

Бүген Татарстан Президенты рәислегендә узган киңәшмәдә министрлыклар һәм ведомстволар җитәкчеләре, шәһәр, район һәм эре оешмалар башлыклары катнашты.

Татарстанда 280 мең тонна терлек азыгы берәмлеге әзерләнгән. Бу хакта бүген Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов Татарстан Республикасы Хөкүмәте Йортында узган республика киңәшмәсендә хәбәр итте. Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Илдар Халиков та катнашты.

Бүгенгә күп фатирлы йортларга капиталь ремонт эшләре 781 объектта башланган. Бүген бу хакта Татарстан Республикасы төзелеш, архитектура һәм ТКХ министры Ирек Фәйзуллин республика киңәшмәсендә хәбәр итте. Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Илдар Халиков та катнашты.

Бүген Татарстан Республикасы Президенты Рөстәм Миңнеханов Татарстан Язучылар берлегенең яңа рәисе Данил Салихов белән очрашты.

Очрашу Татарстан Республикасы Хөкүмәте Йортында узды, анда шулай ук ТР Президенты Аппараты Җитәкчесе Әсгать Сәфәров катнашты.

«Сезнең коллегалар сезгә зур ышаныч белдергәннәр, - диде Рөстәм Миңнеханов. - Бүген Татарстан Язучылар берлеге алдында җитди бурычлар тора. Иң мөһимнәреннән берсе – туган телебезне, динебезне гореф-гадәтләребезне саклап калу. Республика җитәкчелеге үз чиратында киләчәктә дә сезгә төрле яклап ярдәм күрсәтәчәк».

Бүген «Казан» халыкара аэропортында Казан – Франкфурт-на-Майне – Казан маршруты буенча беренче авиарейсны тантанлы рәвештә каршы алдылар. Чарада Татарстан Республикасы Премьер-министры Илдар Халиков һәм «Аэрофлот – Россия авиаюллары» ГАҖның финанслар һәм челтәргә, керемнәргә идарә буенча генераль директоры урынбасары Шамил Кормашов катнашты.

Искәртәбез, Татарстан башкаласыннан самолёт бүген иртән немец шәһәренә очкан иде.

Казанның «Пирамида» КСКда бүген Татарстанның иң яхшы табибларын игълан иттеләр. Анда «Ак чәчәкләр – Ел табибы» IX республика конкурсында җиңүчеләрне бүләкләделәр. Чарада Татарстан Республикасы Премьер-министры Илдар Халиков катнашты.

«Үткән ел без куйган максатларыбызга ирештек. Үлем-китемнәр саны кимеде. Бары тик 1,6 процентка булса да кимеде, ә бу исә 475 кеше гомере», - дип мөрәҗәгать итте тантанада катнашучыларга Татарстан Республикасы сәламәтлек саклау министры Гадел Вафин.

Быел конкурс биш номинациядә узды: «Ел табибы», «Беренчел звеноның иң яхшы табибы», «Елның медицина хезмәткәре», «Уникаль очрак» һәм «Сәламәтлек саклау легендасы».
Рәсми Татарстан